Պետականության վերականգնումից ի վեր Հայաստանի խորհրդարանն իր նշանակալի դերն է ունեցել երկրում հաշվետու կառավարում ապահովելու, իրավական պետության օրենսդրական կառուցակարգերը զարգացնելու եւ ժողովրդավարական արժեքներն ամրապնդելու գործում: Նոր խորհրդարանը Հայաստանի պատմության մեջ բացում է նոր էջ, որում օրենսդիր մարմնի դերակատարությունն անհամեմատ ավելի մեծ ու պատասխանատու է լինելու: Վստահ եմ՝ Ձեր մարդկային բարձր արժանիքներն ու երկարամյա փորձը ծառայելու են Հայաստանի Հանրապետությունում խորհրդարանական կառավարման համակարգի կայացմանը: